Komorni trio Crisostomo

Krešimir Marmilić

**Maksimirska 98, 10000 Zagreb**

Tel. 01 2339131, 0915032787

**kmarmili@inet.hr**

**Prijedlog koncertnog programa po natječaju Ministarstva kulture za 2019. godinu (gostovanja u Republici Hrvatskoj)**

**Komorni trio Crisóstomo**

**Krešimir Marmilić – violina**

**Matija Štajcar – violončelo**

**Biserka Krčelić – harfa**

**Johann Sebastian Bach: Arioso**

**Antun L. Sorkočević: Rondo za violinu, harfu i violončelo**

**Jules Massenet: Meditacija**

# Dimitrij Šostakovič: Romanca iz filma „The Gadfly"

**Jan Ladislav Dussek: Rondo za harfu, violinu i violončelo**

**Dora Pejačević: Canzoneta**

**Michael Glinka: Nocturno i Romanca za violinu, harfu i violončelo**

**Alexander Glazunov: Španjolska serenada**

|  |
| --- |
| **Luigi Maurizio Tedeschi:** [**Suite per arpa, violino e violoncello, Op. 46**](http://www.allmusic.com/performance/suite-per-arpa-violino-e-violoncello-op-46-mq0000822910) |
|  |

**Crisóstomo**

Komorni trio Crisóstomo, u sastavu Krešimir Marmilić – violina, Matija Štajcar – violončelo i Biserka Krčelić – harfa, istaknuo se koncertima ljetnih festivala i nametnuo kao nesvakidašnji sastav glazbenika izuzetno bogatih iskustvom u izvođenju komorne glazbe. Čine ga glazbenici čija suradnja traje godinama u više sastava, objedinjeni u ansamblu Crisostomo, svojim su nastupima donijeli programsko osvježenje na našu koncertnu scenu te ih publika redovito ispraća ushićenjem i odobravanjem. Zagreb, Rab, Rovinj, Poreč, Labin, Pazin, Biograd, Tisno, Županja, Murter,.., tek su neka od mjesta gdje je Crisostomo ostvario izvrstan prijem publike. To je i dokumentirano nekolicinom video zapisa koji se mogu pronaći na Youtubeu.

„…*osim glazbenika  i njihovog muziciranja, te ponekog  cvrčka i dakako zasluženog pljeska posjetitelja doista se nije  čuo niti glas. Turisti  koji su prolazili zastali bi i ostali. Najbolji dokaz  da je riječ o pravoj poslastici  za ljubitelje klasične glazbe. (Zadarski list) ….. pobudili su zanimanje domaćih žitelja ali i brojnih gostiju u gradu, te su konačno i ljubitelji klasične glazbe bez sumnje došli na svoje.“*

Crisóstomo, osim djela pisanih u originalu i u obliku obrada za njihov sastav, pažnju posvećuje i hrvatskim autorima koje često izvodi na svojim koncertima

 **KREŠIMIR MARMILIĆ** - rođen 1961. u Zagrebu. Diplomirao na Muzičkoj akademiji u Zagrebu u klasi prof. Kristijana Petrovića i prof. Tamare Smirnov. Usavršavao se kod prof. Henryka Kowalskog na Indiana University. Kao solist, nastupao je u Hrvatskoj, Sloveniji, Austriji, Švicarskoj, Njemačkoj i Španjolskoj. Pronalazi i od 1991. praizvodi djela starih hrvatskih autora. Snima i nastupa u emisijama HTV-a o Krežmi, Jarnoviću i Spadini. Za emisiju o Spadini pisao je i scenario. Objavio je 6 rukopisa nota Franje Krežme pod naslovom «Album» kao urednik i izdavač. Inicijator je tiskanja djela I.M. Jarnovića i F. Krežme izdanja MIC-a iz Zagreba. Tonski zapis „Nočni čar“ sa djelima F. Krežme objavljen mu je 2018. godine.

Voditelj je i osnivač gudačkog kvarteta “Cadenza” (1995) kao i nekoliko komornih sastava; Klavirski trio MAK, Komorni duo i Komorni trio Crisostomo. Član je Chordes tria. Radio je u orkestrima u SAD, Španjolskoj, Nizozemskoj, Sloveniji te Hrvatskoj.

Aktivno koncertno nastupa i surađuje s mnogim istaknutim i priznatim glazbenicima.

Od 1999. u statusu je samostalnog umjetnika.

**MATIJA ŠTAJCAR** – rođen u Zagrebu. Violončelo je učio kod prof. Csifary, prof. Baert, prof. Van Doorn i prof. Gandron. Bio je član orkestara ; BRT – simph. Orch., Solisti Belgijskog komornog orkestra, Opera Royal de la Monay – Bruxelles, Koninlijke Opera te Gent, i WDR – simph. Ork..Također, bio je član mnogih komornih sastava ; Trio Musical Consort, Gudački kvartet Cadenza, C.P. Musica Sacra, Klavirski trio MAK. Stalni je član Komornog dua I tria Crisóstomo. Nastupao je i kao solist

**BISERKA KRČELIĆ** - diplomirala na Muzičkoj akademiji u Zagrebu; magistrirala na Univerzitetu za glazbenu i dramsku umjetnost u Grazu u klasi prof. A. E. Clark. Nastupa solistički i u raznim komornim sastavima u zemlji i inozemstvu (Austrija, Njemačka, Engleska…). Surađuje sa svim zagrebačkim orkestrima, a bila je član simfonijskih orkestara u Grazu i Beču. Redovna je profesorica harfe u Glazbenoj školi Vatroslava Lisinskog u Zagrebu.

